ઈ.સ. 1297થી 1420 વચ્ચેનો મુસ્લિમ શાસનનો સમય ગુજરાત માટે રાજકીય અનિશ્ચિતતા અને અસ્થિરતા વાળો હતો. આ સમયે, પાટણ, જેલસમેર અને ખંભાતના જૈન ભંડારાઓમાં ગુજરાતી હસ્તપ્રતો સચવાઈ રહી. આ કારણે જ બંગાળી, મરાઠી અને અન્ય ભાષાઓ કરતાં ગુજરાતી ભાષાની રચનાઓ નોંધપાત્ર સંખ્યામાં સુરક્ષિત જળવાઈ શકી. ઘણાં વિદ્વાનો માને છે કે, જૂની ગુજરાતી ભાષામાં ગદ્યની રચના ન્હોતી થઈ. જો કે, આ દલીલ ભ્રામક છે, કેમ કે, ઈ.સ. 1355 આસપાસ તરુણપ્રભજીએ રચેલી વાર્તાઓ જેવી રચનાઓ નોંધપાત્ર સંખ્યામાં આજે પણ મોજૂદ છે.